Publication: Magyar Közlöny
Issue: MK-2011-111 (Year: 2011, Number: 111)
Era: contemporary
Section: (1) A területrendezési hatósági eljárásokról szóló 76/2009. (IV. 8.) Korm. rendelet (a továbbiakban: R.) 1. § (1) bekezdés
Paragraph Index: 265

(3) Az R. 3. § (5) bekezdése helyébe a következõ rendelkezés lép: „(5) Amennyiben az ügyfél nem elektronikus úton tart kapcsolatot a hatósággal, akkor a kérelmet – postai úton vagy személyes átadás útján – írásban a (4) bekezdésben meghatározott tartalommal kell benyújtani tíz papíralapú példányban és egy példányban elektronikus adathordozón. Az eltérésre, a beillesztésre, a beépítésre szánt terület kivételes kijelölésére, a területcserére, továbbá az országos jelentõségû elem beillesztésére vonatkozó tíz papíralapú példányban benyújtott kérelemnek a területi (környezeti, társadalmi és gazdasági) hatásvizsgálat rövid összefoglalóját kell tartalmaznia. Az egyéb tartalmi elemeket teljes körûen kell benyújtani. Az eltérésre, a beillesztésre, a beépítésre szánt terület kivételes kijelölésére, a területcserére, továbbá az országos jelentõségû elem beillesztésére vonatkozó elektronikus adathordozón benyújtott kérelemnek a (4) bekezdésben meghatározott tartalommal kell rendelkeznie, a területi (környezeti, társadalmi és gazdasági) hatásvizsgálatot teljes terjedelmében kell tartalmaznia. Amennyiben a papíralapú kérelem és az elektronikus adathordozón benyújtott kérelem szövege egymástól eltér, a papíralapú kérelem szövegét kell hitelesnek tekinteni.”

Source: https://magyarkozlony.hu/hivatalos-lapok/f41de37d0887ca652e48d1f668d357bfd51d17b8/dokumentumok/7a9542cada342a24f575ed88b9edacd7ac3feb60/letoltes